CELEX: 32014R0453
Language: et
Date: 2014-04-29 00:00:00
Title: Komisjoni rakendusmäärus (EL) nr 453/2014, 29. aprill 2014 , teatavate kaupade klassifitseerimise kohta kombineeritud nomenklatuuris

6.5.2014   
            
            
               ET
            
            
               Euroopa Liidu Teataja
            
            
               L 133/27
            
         KOMISJONI RAKENDUSMÄÄRUS (EL) nr 453/2014,
   29. aprill 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Seade läbipaistva esipaneeliga plastkorpuses (nn TV-simulaator) mõõtmetega umbes 8 × 7 × 6 cm.
                  Seadmel on neli valgusdioodi (LED) valguse tekitamiseks, kvartsikristall, hämaruse sensor, taimer, töörežiimi näidik ja juhtnupud. Seade esitatakse tollile koos toiteallikaga.
                  Seade matkib sisselülitatud telerit, tekitades eelnevalt programmeeritud aja vältel erineva intensiivsuse ja värvusega juhuslikku vilkuvat valgust. See loob murdvaraste heidutamiseks mulje, et inimesed on kodus.
               
               
                  9405 40 39
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9405, 9405 40 ja 9405 40 39 sõnastusega.
                  Seadme funktsioon on tekitada juhuslikku vilkuvat valgust ainult jäljendamaks sisselülitatud telerit. Kuna juhuslikult vilkuval valgusel ei ole mingit signaalimise otstarvet, ei või toodet klassifitseerida rubriiki 8531 kuuluvaks visuaalsignalisatsiooniseadmeks (vt ka HSi selgitavad märkused, rubriik 8531, esimene lõik).
                  Kuna tootel on kõik rubriigi 9405 valgusti tunnused, tuleb see klassifitseerida CN-koodi 9405 40 39 alla kui muu plastist elektrilamp või -valgusti.